Nyíregyháza is bekapcsolódik a Területi Innovációs Platformok országos hálózatába

Ünnepélyes keretek között írták alá a Nyíregyházi Egyetemen a Területi Innovációs Platform (TIP) alapító dokumentumát, így újabb régió kapcsolódik be a Nemzeti Kutatási, Fejlesztési és Innovációs Hivatal szakmai kezdeményezésébe. A TIP hálózata az egyetemek tudásbázisára alapozva nyit utat az innovációnak, új szemlélettel ösztönözve az információáramlást és a tudástranszfert, folyamatos együttműködési és kapcsolatépítési lehetőséget biztosítva az adott térség innovatív szereplőinek. Az elmúlt két évben országszerte nyolc TIP alakult, amelyekhez eddig több mint 280 tag csatlakozott.